Source: https://www.infotr.ro/baschet-victorie-admirabila-pentru-csm-alexandria-in-cupa-romaniei/
Timestamp: 2020-07-12 10:45:18+00:00

Document:
BASCHET / VICTORIE ADMIRABILĂ PENTRU CSM ALEXANDRIA ÎN CUPA ROMÂNIEI – Informatia de Teleorman
BASCHET / VICTORIE ADMIRABILĂ PENTRU CSM ALEXANDRIA ÎN CUPA ROMÂNIEI
CSM Alexandria a învins marţi seara acasă pe Agronomia Bucureşti cu 47-35 (19-7, 6-15, 15-6, 7-7) în primul meci din faza sferturilor de finală ale Cupei României la baschet feminin, ediţia 2019-2020. O victorie admirabilă, char dacă gazdele nu au avut în faţă o formaţie de funte a acestui sport spectaculos. Oaspetele pot invoca absenţa Alexandrei Chiţeanu, inadaptarea americancei Jordan Hawkins sau trecerea anilor peste Anca Şipoş. Dar, să recunoaştem, CSM are o echipă frumoasă care a câştigat prin mentalitate, prin determinare. Senioarele Viorela Voicu şi Mihaela Mihai (au jucat toate minutele) au dus greul, însă junioarele nu s-au lăsat mai prejos. Spre bucuria statornicilor suporteri care meci de meci iau loc în tribună.
Pentru CSM au jucat Mihaela Mihai 15 (3×3) şi 12 recuperări, Andreea Mazilu 11 (2×3) p, Viorela Voicu 8 p şi 9 recuperări, Cătălina Crăciunescu 6 (2×3), Paloma Cucu 2, Andreea Horlea 2, Ioana Bota, Daria Botorogeanu. Cele mai bune marcatoare de la Agronomia au fost Hawkins 12 (1×3) şi Chelariu 9 (1×3) p.
Returul este programat la Bucuireşti în luna ianuarie. Până atunci la CSM mai este treabă în Liga Naţională, dar şi în campionatul naţional U-18. Peste câteva zile se vor afla la Cluj Napoca pentru confruntări ale turneului Under 18, acolo unde conduc ierarhia.
P.S. Mulţumesc tuturor (poliţişti locali, cunoscuţi şi necunoscuţi) care au fost alături de mine la sfârşitul acestei partide, când un eveniment medical agresiv mi-a tăiat mersul…
Tags: baschet feminincsm Alexandria
44 de proiecte Regio se implementează în județul Teleorman!

References: CSM 
 CSM 

CSM 
 CSM 
 CSM 
 CSM